El CEIP Villar Palasí compta amb nous jocs al pati, gràcies a la col·laboració de les famílies
2025-07-24

La unió fa la força i bé ho saben en el CEIP Villar Palasí de Burjassot on, gràcies a un projecte en el qual han participat professors, famílies i alumnat, entre tots han aconseguit que el pati d’esbarjo del centre compte amb més possibilitats per a jugar.

Recentment, s’ha dut a terme un projecte de pintura en el qual, sobre el sòl del pati, docents, famílies i alumnes han anat pintant diferents jocs tradicionals, del tipus sambori i similars, amb els quals a partir d’ara, els xiquets i xiquetes del centre podran jugar i divertir-se, entre classe i classe.